На основу члана 56. Статута Града Ниша (''Службени лист Града Ниша'', број 88/2008), члана 72. Пословника о раду Градског већа Града Ниша (“Службени лист Града Ниша” број 1/2013) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

 Градско веће Града Ниша, на седници од 31.07.2013. године, доноси

**Р Е Ш Е Њ Е**

 **I** Утврђује се Предлог решења којим се покреће поступак преноса права јавне својине на четири путничка моторна возила марке Chevrolet Orlando 1,8 LS+, у јавној својини Града Ниша, Министарству унутрашњих послова Републике Србије – Полицијској управи у Нишу, непосредном погодбом, без накнаде.

 **II** Предлог решења којим се покреће поступак преноса права јавне својине на четири путничка моторна возила марке Chevrolet Orlando 1,8 LS+, у јавној својини Града Ниша, Министарству унутрашњих послова Републике Србије – Полицијској управи у Нишу, непосредном погодбом, без накнаде доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Љубиша Јанић, начелник Управе за имовину и инспекцијске послове.

Број:1128-1/2013-03

Нишу, 31.07.2013. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Љубивоје Славковић, дипл. правник**